google/wiki40b huggingface dataset:
Moringen

Ajalugu

Linn ja selle külad asutati üle tuhande aasta tagasi. Linnas on 19. sajandi lõpus asutatud psühhiaatriahaigla. Teise maailmasõja ajal haigla tühjendati ja natsid kasutasid seda koonduslaagrina. Täna on see taas psühhiaatriahaigla.

Majandus

Kogukonnas tegutsevate suurte firmade hulgas on Piller, tööstuslike ventilaatorite tootja. Northeimi kreisi suur prügila on Moringenis.
Tüüp 96 (ratassoomuk)

Kirjeldus

Tüüp 96 on kaheksarattaline (8x8) soomustransportöör. Mootoriruum paikneb ees vasakul ja heitgaaside väljalasketorustik ning õhu sissevõtuavad paiknevad samuti vasakul küljel. Standardvarustusse kuuluvad ABK relvade vastase kaitse süsteem, laserivastane hoiatussüsteem, roolivõimendi, keskne rehvirõhu reguleerimise süsteem ja suitsugranaadiheitjad masina katusel kahel pool jalaväeruumi.
Juht istub ees paremal ja tema pea kohal on luuk ja kolm periskoopi, millest üks on võimalik asendada passiivse öövatlusseadmega. Komandör/laskur paikneb juhi seljataga ning tal on ümberringi paiknevate vaatlusavadega väike torn. Torni ees paikneb 12,7 mm kuulipilduja M2 Browning (on ka 40 mm automaatne granaadiheitjaga relastatud masinaid), mida saab tõenäoliselt ka torni seest opereerida.
Tagumises jalaväelaste sektsioonis on ruumi kaheksale sõdurile. Tavaliselt kasutatakse sisse-välja pääsemiseks elektrilist luuki masina tagaseinas. Jalaväeruumi laes on lisaks viis luuki: kaks paremal ja kolm vasakul pool telgjoont. Mõlemal küljel on vähemalt kaks laskeava koos vaatlusseadmetega.
Kuulduste järgi arendab Jaapan uut tüüp 96-l põhinevat ABK luuresoomukit, mis oleks varustatud vajalike sensoritega ja võimeline ise puhastuma. Varustuse hulka kuuluks ka ilmavaatlussüsteem.
BMW X6

BMW X6 on BMW maastur.
Pierre de Fermat

Pierre de Fermat [pjɛːʀ dəfɛʀˈma] (17. august 1601, Beaumont-de-Lomagne – 12. jaanuar 1665, Castres) oli prantsuse matemaatik. Elukutse poolest oli Fermat jurist.
Fermat oli üks arvuteooria, analüütilise geomeetria ja (koos Blaise Pascaliga) tõenäosusteooria rajajaid. Enamik tema töid avaldati postuumselt.

Elulugu

Fermat sündis jõuka nahakaupmehe pojana, tema noorpõlvest pole palju teada. Hariduse sai ta Toulouse'i ja Orléansi ülikoolides. 1631. aastal ostis Fermat endale Toulouse'i parlamendi nõuniku ametikoha.
Matemaatikaga tegeles Fermat juristitööst vabal ajal. Fermat ei ajanud taga kuulsust ning tema eluajal avaldati temalt vaid üks oluline käsikiri, seegi initsiaalide M.P.E.A.S., mitte Fermat' nime all. Fermat pidas kirjavahetust paljude silmapaistvate matemaatikutega. Tal oli tavaks esitada oma tulemusi tükkhaaval või tõestusteta, teatades näiteks, et tõestust ta ei saada, kuna see on liiga pikk. Fermat' kuulsaim selline avaldus, kritseldatud Diophantose teose äärele, puudutas nn Fermat' suurt teoreemi, mis suudeti tõestada alles kolm ja pool sajandit hiljem. Mitmed tulemused leiti alles pärast Fermat' surma juhuslikelt paberilehtedelt, enamasti tõestuseta.
Eeva Ahven

Eeva Ahven (2. veebruar 1924 – 28. oktoober 2009) oli eesti keeleteadlane.
Kaie Mihkelson

Kaie Mihkelson (sündinud 12. oktoobril 1948 Pärnus) on eesti näitleja.
Ta õppis aastatel 1967–1969 TPI majandusteaduskonnas, lõpetas 1974. aastal Tallinna Riikliku Konservatooriumi lavakunstikateedri (6. lend). Aastatel 1974–1977 töötas ta Pärnu Endlas ja 1977–1988 Noorsooteatris. Alates 1988. aastast on ta Eesti Draamateatri näitleja.
Kaie Mihkelson on mänginud ka filmides, telelavastustes ja teleseriaalides.

Isiklikku

Kaie Mihkelson oli aastatel 1974–1981 abielus Jaan Rõõmussaarega.
1988 aastal abiellus Evald Hermakülaga.
Toomas Jüriado

Toomas Jüriado (sündinud 13. juulil 1947 Tartus) on eesti loodusajakirjanik.

Elulugu

Ta sündis apteekri peres.
Lõpetas 1965 Viljandi 1. Keskkooli ja 1970 Tartu Ülikooli orgaanilise keemia erialal.
Ta on töötanud 1979–1989 TÜ orgaanilise keemia kateedris vanemteadurina. Uurimisalaks oli keemiline informaatika.
1989. aastal läks tööle Eesti Raadiosse, on töötanud ka Eesti Ornitoloogiaühingus, Eesti Looduse toimetuses.
Avaldanud 12 teadustrükist, rohkesti aimeartikleid ning teinud aastaid loodusteemalisi raadiosaateid.
Martin Puhvel

Teadustöö

Avaldanud 52 teadustööd, nende hulgas raamatud "'Beowulf and Celtic Tradition", "The Crossroads in Folklore and Myth", "Cause and Effect in Beowulf" ja "Beowulf: A Verse Translation and Introduction". 
Esinenud teadusloengutega Kanadas, Ameerika Ühendriikides, Inglismaal ja Itaalias. Mitme teadusorganisatsiooni liige.
Häädemeeste kirikumõis

Häädemeeste kirikumõis (saksa keeles Pastorat Gudmannsbach) oli kirikumõis Häädemeeste kihelkonnas Pärnumaal.
Tode Sakugawa

Teruya Kanga Sakugawa või "Tode" Sakugawa (jaapani keeles 佐久川親雲上寛賀, Sakugawa Teruya Kanga; 5. märts 1733 Shuri – 7. juuli 1815   oli üks tuntumaid ja tähtsamaid varase Okinawa tode meistreid, Takahara Peichini õpilane, ühtlasi üks esimesi võitluskunstide õpetajaid, keda võib pidada karate alusepanijaks. Tode Sakugawa juurutas ka algsel kujul levinumates karate stiilides kasutusel oleva Kushanku (Kanku) kata, millest pärinevat ka Pinan/Heian katad.
Täisühing

Täisühing on äriühing, mille osanikud tegutsevad ühise ärinime all ja vastutavad ühingu kohustuste eest võrdselt kogu oma varaga.
Täisühingu osanik võib olla nii füüsiline isik kui ka juriidiline isik.
Väegrupp A

Väegrupp A (saksa keeles Heeresgruppe A) oli Teises maailmasõjas Saksamaa vägede koosseisus võidelnud sõjaline üksus.

Ajalugu

Moodustati 26. oktoobril 1939 väegrupist Süd. 1940. aasta mais asus armeegrupp Prantsusmaad ründavate vägede tsentris. Rünnaku käigus läbisid väegrupi väed Ardennide metsad ja murdsid läbi La Manche väinani.
Prantsusmaa kampaania teises faasis liikus väegrupp üle Somme jõe Saksa rünnaku tsentris. Enne rünnakut Nõukogude Liidule nimetati väegrupp A ümber väegrupiks Süd.
Moodustati uuesti 24. aprillil 1942. 7. juulil 1942 võttis üle väegrupi Süd lõunatiiva, et paremini juhtida eesolevat rünnakut Kaukasuse suunal. 30. märtsil nimetati ümber väegrupiks Südukraine.
Moodustati uuesti 23. septembril 1944 Lõuna-Poolas väegrupi Nordukraine ümbernimetamisega. 25. jaanuaril 1945. nimetati ümber väegrupiks Mitte.
Kanepi vald (1939)

Kanepi vald oli vald Võrumaal aastail 1939–1950.
Vald moodustati senise Erastvere valla maa-alast, välja arvatud Mõrgi küla piirkond ja osa Kõigera küla piirkonnast; senise Põlgaste valla Mäha, Hauka, Ropso ja Sõõriste külade ning Naadi, Prandi, Patupera ja Kurgsoo talude piirkondadest; senise Kõlleste valla Hurmi ja Karaski asunduste osa piirkondadest ning Heisri asunduse Lutumäe ja Järveotsa talude piirkonnast; senise Kooraste valla Jõksi asunduse osa piirkonnast; senise Sõmerpalu valla Peetrimõisa piirkonnast; senise Kärgula valla Saia talu maa-alast; senise Valgjärve valla Tammemetsa talude piirkonnast ja Piigandi metsa maa-alast.
Vald kuulus Riigivolikogu 80. valimisringkonda, kust valiti Jaan Murro.
Esimene vallavanem oli Hugo Leis, kes valiti 17. aprillil 1939 Võru maavolikogu liikmeks. Valla täitevkomitee esimees Siegfried Lill (19. september 1908 –9. oktoober 1941) võeti kinni Põhja-Tartumaal, oli EKP liige, üks hävituspataljoni juhte, korraldas rüüstamisi, osales hävituspataljoni tegevuses Põltsamaal ja Tartumaal, hukati Võru Omakaitse välikohtu otsuse alusel.
13. septembril 1945 asutati valla koosseisus Erastvere külanõukogu, Kanepi külanõukogu ja Põlgaste külanõukogu. 26. septembril 1950 arvati valla maa-ala Põlva rajooni koosseisu.
Martin Short

Martin Short (õieti Martin Hayter Short; sündinud 26. juulil, 1950 Hamiltonis Ontarios) on Ameerika Ühendriikide koomikud.
Liikuri tänav

Liikuri tänav on tänav Tallinnas Lasnamäe linnaosas.
Tänav algab Varraku tänavalt ja lõppeb tupiktänavana.
Carlo Levi

Carlo Levi (29. november 1902 Torino – 4. jaanuar 1975 Rooma) oli juudi soost Itaalia kirjanik ja maalikunstnik.
Aastal 1945 ilmus tema autobiograafiline romaan "Kristus peatus Ebolis". 1979. aastal lavastas Francesco Rosi teose põhjal samanimelise filmi, mille peaosas oli Gian Maria Volonté.
Anna-Liisa Põld

Anna-Liisa Põld (sündinud 24. augustil 1990 Tartus) on eesti ujuja.
Aastast 1992 elab ta koos vanematega USAs.
Ta osales 2008. aasta Pekingi OM-il, kus sai 400 m kompleksujumises 35. koha.
2008-2009 kuulus ta Eesti ujumiskoondisse.

Isiklikku

Tema õde on ujuja Eva-Lotta Põld ja tema vend on ujuja Pearu-Peeter Põld.
Süsteem A

Eraldi asuvate väiksemate ohtude tähistamise märgid

Tähistavad ohtlikke piirkondi, mille diameeter on kuni 1 kaabeltau.
Poi või tooder on horisontaalselt musta-punase triibuline, topimärgiga vertikaalselt asetsevad kaks musta kera, tulekarakteristikaga kaks lühikest plinki ja paus.

Faarvaatrite ja kanalite alguspunkte ja telge tähistavad märgid

On asetatud ohutu vee teljele, eraldab erinevaid sõidusuundi. Mööduda tuleb sellest paremalt poolt.
Poi või tooder on vertikaalselt valge-punase triibuline, topimärgiga üks valge kera, tulekarakteristikaga üks pikk plink ja paus.

Eriotstarbelised märgid

Tähistavad spetsiaalseid objekte.
Poi või tooder on kollane, topimärgiga kollane horisontaalne rist, plinkiv kollane tuli.
Colin Dexter

Isiklikku

Dexter sündis Ühendkuningriigi East Midlandsi regiooni Lincolnshire'i krahvkonna Stamfordi linnas. Tema isa oli Alfred Dexter ja ema Dorothy Dexter. Dexteril oli vend John Dexter ja õde Avril Dexter.
Dexter abiellus 1956. aastal Dorothy Cooperiga. Neil oli poeg Jeremy ja tütar Sally.

Kirjaniku karjäär

Dexteri esimesed raamatud olid üldisi teemasid kajastavad õpikud. 1972. aasta puhkusel alustas ta mõistatuste kirjutamist: "Viibisime Caernarfoni ja Pwllheli vahel asuvas väikeses külalistemajas. Oli vihmane laupäev – Põhja-Walesis on vihmasadu tavaline nähtus. Lapsed jorisesid ... Istusin igavusest köögilaua ääres ning kirjutasin võimaliku salapolitseiniku romaani paar esimest peatükki." 
1975. aastal avaldati Dexteri esimene kriminaalromaan "Viimane buss Woodstocki". Dexter omistas enda huvid – krüptiline ristsõna, inglise kirjandus, tünniõlu, Richard Wagner – selle kriminaalromaani peategelase inspektor Morse'i huvideks. 
Dexter on filmisarjas "Inspektor Morse" näidelnud põgusalt peaaegu kõigis osades. Ta on nõustanud sarja "Noor inspektor Morse" tegemist ning näidelnud kõrvalosades filmisarjades "Lewis" ja "Noor inspektor Morse".
1980. aastal valiti ta Detection Clubi liikmeks. 2005. aastal hakkas ta Oxfordi ülikooli St Crossi kolledži liikmeks.

Surm

2017. aasta 21. märtsi hommikul suri Dexter oma kodus Oxfordis.
Naiste male maailmameistrivõistlused 1949/1950

Naiste male maailmameistrivõistlused 1949/1950 olid naiste maailmameistrivõistlused males eesmärgiga selgitada välja maailmameister.
Valitsev maailmameister Vera Menchik hukkus teises maailmasõjas. 1947. aastas astus Nõukogude Liit Rahvusvahelise Maleliidu (FIDE) liikmeks. Sõjajärgsed esimesed naiste maailmameistrivõistlused korraldati aastavahetusel 1949/1950 (detsembrist jaanuarini) Moskvas. 16 osavõtjaga turniiril mängisid 4 esindajat Nõukogude Liidust, 2 esindajat Ameerika Ühendriikidest. Ülejäänud 10 kohta jagati 10 riigi vahel (Kuuba, Ungari, Tšehhoslovakkia, Poola, Taani,  Prantsusmaa, Holland, Itaalia, Suurbritannia, Ida-Saksamaa).
NSV Liidu naiste malemeistrivõistlustel 1948/1949 võtsid osa kõik tugevamad maletajad. Võitis Olga Rubtsova, teise koha sai Jevgenija Biglova. 3.–4. kohta jagasid Valentina Belova ja Ljudmõla Rudenko. Larissa Volpert jagas 5.–6. kohta, Kira Zvorõkina 8.–9. kohta, Jelizaveta Bõkova sai 11. ja ainsana sõjaeelsetel MM-idel kaasa teinud Milda Lauberte 12. koha. Malejuhtkond valis MM-i neliku hulka arvestades varasemaid saavutusi Rubtsova, Belova ja Rudenko ja Bõkova. 
MM-i turniiril ei osalenud ennesõjaaegsetest tugevatest maletajatest sakslannad Friedl Rinder ja Sonja Graf. Rinder tuli 1949. aastal Lääne-Saksamaa meistriks, Graf emigreerus USA-sse. Mõlemad jätkasid mängimist ja osalesid 1950. aastatel MM-i pretendentide turniiridel, kuid suurema eduta.

Turniiri lõpptulemused

Üle poole aja turniist juhtis prantslanna Chantal Chaudé de Silans, kuid turniiri lõpupoole väsis ja lasi Nõukogude neliku endast ettepoole. Maailmameistriks tuli Ljudmõla Rudenko, teise koha sai Rubtsova, 3.–4. kohta jagasid Bõkova ja Belova ning 5.–7. kohta Edith Keller-Herrmann, Eileen Betsy Tranmer ja Chantal Chaudé de Silans. 8. koha sai Fenny Heemskerk. Clarice Benini jäi 9. kohale. 
Kõik 16 turniirist osavõtjat said 1950. aastal FIDE-lt naiste rahvusvahelise meistri nimetuse, maailmameistriks tulnud Rudenko lisaks ka rahvusvahelise meistri nimetuse.
Sealtpeale korraldati naiste maailmameistrivõistlusi sarnaselt meeste MM-i korraldusega, st MM-tsükli jooksul selgitati välja tiitlipretendent, kes mängis tiitlimatši valitseva maailmameistriga. Tsükkel hõlmas tavaliselt kolm aastat.
Ingrid Võsu

Ingrid Aija (neiuna Ingrid Aija; sündinud 26. detsembril 1962 Pärnus) on eesti sõudja, treener ja spordipedagoog Pärnu sõudeklubis.
Lõpetas 1981 Pärnu 1. Keskkooli ja 1985 Tartu Riikliku Ülikooli kehakultuuriteaduskonna.

Pere

Tema tütar on sõudja Eglit Väli (aastani 2016 Eglit Võsu), vend on sõudja Ingmar Aija.
Tegutsenud alates 2011 sõudekohtunikuna.
Interlinguakeelne Vikipeedia

Interlinguakeelne Vikipeedia (interlingua keeles Wikipedia in interlingua) on Vikipeedia interlinguakeelne versioon.
Interlinguakeelsele Vikipeediale pandi alus 29. aprillil 2002.
Seal on 21873 artiklit, millega see on artiklite arvult 112. keeleversioon.
Pirjo Jonas

Pirjo Jonas (kuni 2015 Püvi; sündinud 8. juulil 1980) on eesti ooperilaulja, koloratuursopran.
Alates 2010. aastast on ta Vanemuise teatri ooperisolist.
Aastal 2018 lõi ta näitlejana Maria keskse rolli Mart Sanderi ajaloolises draamasarjas "Litsid" (TV3).

Isiklikku

Tema abikaasa on lavastaja ja näitleja Tanel Jonas.
John J. Sullivan

John Joseph Sullivan (sündinud 20. novembril 1959 Bostonis) on Ameerika Ühendriikide jurist ja diplomaat, alates 24. maist 2017 aseriigisekretär. Ühtlasi oli ta 1. aprillist kuni 26. aprillini 2018 riigisekretäri kohusetäitja.
Sullivanil on bakalaureusekraad ajaloos ja politoloogias, 1985. aastal lõpetas ta Columbia Law Schooli õigusteaduse alal. Sullivan töötas kaua aega juristina nii era- kui ka avalikus sektoris. Riigiametitest on ta töötanud juhtivatel ametikohtadel kaitse- ja kaubandusministeeriumi juriidilistes osakondades.
1. septembrist 2007 kuni 14. märtsini 2008 oli ta asekaubandusministri kohusetäitja ja seejärel kuni 20. jaanuarini 2009 asekaubandusminister.
Alates 24. maist 2017 on ta riigisekretäri asetäitja ehk asevälisminister. Pärast Rex Tillersoni ametist vabastamist 31. märtsil 2018 sai Sullivanist järgmisel päeval riigisekretäri kohusetäitja.
Ta on Vabariikliku Partei liige.
Läti NSV

Riigijuhtimine

Läti NSV kõrgeimaks võimuks oli NSV Liidu Kommunistliku Partei lahutamatu osa Läti Kommunistliku Partei juhtkond Läti KP KK I sekretäri ning kollektiivsete juhtorganite Läti KP KK Büroo ja Läti KP Keskkomiteega.

Elanikkond

Läti NSV elanikkond kasvas küllalt kiiresti (1946: 1 708 800, 1950: 1 943 000, 1959: 2 093 500, 1970: 2 364 100, 1979: 2 502 800, 1989: 2 666 600) ja seda suures osa sisserände tulemusel. Lätlaste osakaal rahvastikus aga vähenes pidevalt (1959: 62,0%, 1970: 56,8%, 1979: 53,7%, 1989: 52,0%).
Johann Friedrich Eurich

Johann Friedrich Eurich (5. märts 1834 Rogosi mõis, Võrumaa, Liivimaa kubermang – 19. november 1886 Jamburg, Jamburgi maakond, Peterburi kubermang) – Tallinna linnamaamõõtja, Tallinna üldmõõdistuse (1879–1881) läbiviija.

Perekond

Johann Friedrich Eurich oli abielus Caroline Marie Natalie Adleriga (1840–????). Neil oli kokku 9 last.
Poeg Michael Anatol Eurich oli üks Tallinna Tselluloosivabriku direktoreist, tütar Anna Elfriede oli abielus Paul Scheeliga (nende poeg oli Klaus Scheel).
Valgevene tuumaelektrijaam

Valgevene tuumajaam (Astravieci tuumajaam) on ehitatav tuumaelektrijaam Valgevenes.
Tuumajaam rajatakse Astravieci linna lähedale, mis asub Leedu piiri ligidal. 
Plaan tuumajaam ehitada pärineb 1980ndate algusest, kuid seoses Tšornobõli katastroofiga see külmutati. Otsus tuumajaama ehituse kohta uuendati 2011. aastal. Esimene etapp peaks valmima aastal 2019, teine aastal 2020.
Tuumajaama paigaldatakse varem katsetamata Venemaa Föderatsiooni päritolu reaktorid VVER 1200.

Kriitika

Leedu on tuumajaama ehitamisele väga vastu selle suure ohtlikkuse tõttu ning püüab ehitust seisata. Jaama ehitus paikneb 45 km kaugusel Vilniusest.
Adelsk

Ajalugu

Adelskit mainitakse esimest korda XV sajandil, mil seal asus Hrodna ja Bresti vahelisel kaubateel asunud kaupmeeste alev. Aastal 1546 sai see õiguse pidada laata. Aastast 1588 asus Adelskis riigimõis. 
Poola jagamisel läks Adelsk aastal 1795 Preisimaa koosseisu. Aastast 1807 oli alev Venemaa koosseisus, kuuludes nüüd Hrodna kubermangu. Alevi rahvas võttis aktiivselt osa Kastuś Kalinoŭski juhitud ülestõusust. Adelskis peeti laata kuus korda aastas.
Pärast Esimest maailmasõda kuulus Adelsk Poola koosseisu, kaotades aastal 1934 aleviõigused. 1939. aastast kuulus asula Nõukogude Liitu.
Eesti Vabariigi Rahvuskomitee

Eesti Vabariigi Rahvuskomitee oli 1944. aastal Saksa okupatsiooni ajal tegutsenud lääneliitlastele orienteerunud põrandaalune organisatsioon. 
Komitee eitas Jüri Uluotsa volitusi Peaministrina Vabariigi Presidendi ülesandeis ja pidas enesestmõistetavaks, et Eesti vabastatakse Saksa okupatsioonist liitlaste ja Rootsi vägede poolt. Saksa võimude korduv informatsioon, et Eesti on lubatud Nõukogude Liidule, tembeldati "natsipropagandaks". Nii kinnitas komitee väliskeskuse liige August Rei intervjuus Dagens Nyheterile 9. veebruaril 1944 sügava enesekindlusega: Oma lootust paneme meie seega lääneriikidele, ja ehkki saksa propaganda järjest kinnitab, et anglosaksid olevat annud Venemaale vabad käed Baltikumis, teame meie, et see pole õige, vaid et Baltikumi saatus jääb lahtiseks kuni rahukonverentsini. Eestis asuvate Saksa vägede kohta saadeti luureinformatsiooni Soomele ning Nõukogude Liidu lääneliitlastele (vt ka Haukka grupp).
De docta ignorantia

"De docta ignorantia" ("Õpetatud mitteteadmisest") on Nicolaus Cusanuse teos.

Saamislugu

Teose idee tekkis autoril siis, kui ta meritsi naasis Konstantinoopolist, kus ta oli viibinud 1437. aastal seoses Firenze uniooni ettevalmistamisega. Töö valmis 12. veebruaril 1440, nagu näitab kuupäev raamatu lõpus, mis on ära toodud mõningates käsikirjades. 
Kuigi teos kasvab välja hilisskolastika ja saksa müstika ideedest, on oletatud, et Cusanust  mõjutasid idakiriku kirikuisade teosed, mida ta Bütsantsis hoolega kogus.  Oleva hierarhia ja targa korralduse, maailma ühtsuse ning selles absoluutse täpsuse puudumise idee figureerivad ka Cusanuse varasemates teostes "De concordantia catholica" (1433) ja  "De correctione Kalendarii" (1436) ning 20 vestluses, mis on kirja pandud 1440.

Käsikirjad ja väljaanded

Teosest on teada 19 käsikirja. Ernst Hoffmanni ja Raymond Klibansky tekstikriitiline väljaanne (1932), mis on teoste kogu ("Opera omnia") esimene köide, kasutab 15 käsikirja. 
15. ja 16. sajandil ilmus teos neljas trükis.

Kokkuvõte

Teos koosneb kolmest raamatust. Esimene raamat räägib Jumalast, teine raamat maailmast ja kolmas raamat kristoloogiast.
Old Faithful

Old Faithful on geiser USA-s Yellowstone'i rahvuspargis.
Geiser asub Wyomingi osariigis Tetoni maakonnas. Tema geograafilised koordinaadid on 44° 27′ 37″ N, 110° 49′ 41″ W. Ta asub 2240 meetri kõrgusel merepinnast.
Geiser purskab 32–56 (keskmiselt 44) meetri kõrgusele. Ühe purskega paiskab geiser üles 14–32 m³ vett. Purse kestab 1,5–5 minutit, pursete intervall on 45–125 minutit.
Geisrile pani nime poliitik ja maamõõtja Henry Washburn oma 1870. aasta ekspeditsioonil.
Ajapikku on kahe järjestikuse purske keskmine vahe suurenenud. 1939. aastal oli see 66,5 minutit, tänapäeval 90 minutit. Selle põhjus pole teada. On võimalik, et maavärinad on mõjutanud põhjavee taset selles piirkonnas.
Läbi aegade on registreeritud 137 tuhat purset. Nende põhjal kirjeldas Harry Woodward 1938 esimesena pursete vaheaja ja kestuse suhet matemaatiliselt: mida pikem on kahe purske vahe, seda kauem purse kestab.
Tänapäeval Woodwardi mudel enam ei kehti, kuid ajapikku on pursked muutunud paremini ennustatavaks. Old Faithful purskab 65 minutit pärast alla 2,5 minuti kestnud purset või 81 minutit pärast üle 2,5 minuti kestnud purset ja selle mudeli eksimispiir on 10 minutit.
Aastail 1983–1994 mõõdeti geisris vee temperatuuri ja rõhku. 22 m sügavusel oli vee temperatuur 118 °C, samasugune kui 1942. aastal. Purske ajal on ülekuumenenud auru temperatuur kuni 129 °C. Ühtlasi filmiti geisri sees toimuvaid protsesse 13 m sügavusel.
Old Faithful ei ole Geisrite pargis kõige suurem ega kõige kõrgem geiser – see tiitel kuulub geisrile Steamboat, mille pursked on halvasti ennustatavad ja mis purskab keskmiselt paari aasta tagant, kuigi on juhtunud, et ka kolm korda aastas. Old Faithfuli populaarsus seisneb selles, et ta purskab sageli.
Tartu Läti Selts

Tartu Läti Selts on Tartus tegutsev selts, mis arendab läti kultuurielu Tartus ja Eestis.
Selts on asutatud aastal 2012.
Seltsi ruumid asuvad Tartu seltside majas, Pepleri tänav 27.
Mahatma Gandhi

Mohandas Karamchand Gandhi (2. oktoober  1869 Porbandar – 30. jaanuar 1948 New Delhi), tuntud ka kui Mahatma Gandhi, oli India poliitik, kes juhtis vägivallatut võitlust Briti võimu vastu Indias.
Ta kasvas üles Gujaratis, ja elas seejärel kuni aastani 1915 Lõuna-Aafrikas. 
Tema sünnipäev, 2. oktoober, on kuulutatud rahvusvaheliseks vägivallatuse päevaks.
Tähtpäevakurss

Tähtpäevakurss (ka tärmin(i)kurss, tulevikukurss, tähtajaline vahetuskurss, ettemääratud vahetuskurss, tärminvahetuskurss, forward-kurss) on vahetuskurss välisvaluutatehingutes, mis näevad ette makseid üks, kolm või kuus kuud pärast lepingu sõlmimist.
Ljudmõla Pavlitšenko

Ljudmõla Mõhhailivna Pavlitšenko (ukraina keeles: Людмила Михайлівна Павліченко; vene keeles: Людмила Михайловна Павличенко; 12. juuli 1916 – 10. oktoober 1974) oli ukraina päritolu snaiper, kes võitles Teises maailmasõjas Nõukogude Liidu poolel. Tegu on läbi aegade parima naissnaipriga, kelle arvele jäi 309 vastase elu.
Fars

Fars oli huumoriajakiri, mis ilmus 1924. aastal Tallinnas. Väljaandjad H. Hasenbusch ja J. Loolähker, kes oli samas ka vastutav toimetaja. Ilmumissagedusega korra kuus.

Kokku ilmus 3 numbrit, mis trükiti trükikodades "ERK" (nr. 1) ja "Union" (nr. 2 ja 3).

1930. aastal levitati neid kolme ilmunud numbrit ühtse kogumikuna "Fars : Pikantne, intiimsisuline pilke- ja naljadekogu"
Hancocki maakond (Mississippi)

Ajalugu

Maakond moodustati 1812. aastal.
Cheongju

Linnaosad

Linn koosneb kahest linnarajoonist ja 28 linnaosast.
NB! Kasutatud on koreakeelset tähestiku järjekorda
Endel Oja

Endel Oja on eesti majandusteadlane.
Aastatel 2014–2017 kuulus ta Isamaa ja Res Publica Liitu ja aastatel 2017–2019 EKREsse.
Palermo metsa massimõrv

Palermo metsa massimõrv oli 1918. aasta detsembri lõpus ja 1919. aasta jaanuari alguses bolševike toimepandud veretöö Palermo metsas Rakveres, kus punase terrori käigus tapeti metsikult 82 süütut inimest.
Mõrvapaika tähistab Palermo punase terrori ohvrite mälestuskivi.
Samasuguse kuriteo panid bolševikud toime 14. jaanuaril 1919 Tartus (vt Tartu Krediidikassa massimõrv).
Bolševike veretöödest Rakveres ja Tartus teatas läänemaailma Kopenhaagenis tegutsenud Eesti Teadete Büroo juhataja, kirjanik Eduard Vilde, kelle kirjeldus koos fotodega massimõrvadest Rakveres ja Tartus ilmus algselt Prantsuse suurimas pildiajakirjas L'Illustration pealkirja "Les crimes du bolchevisme en Esthonie" all.
Ivo Juul

Ivo Juul (sündinud 12. augustil 1939) on eesti tšellist ja muusikapedagoog.
1958. aastal lõpetas ta Tallinna 10. Keskkooli. Samal aastal lõpetas ka Tallinna Muusikakooli tšello eriala.
1963. aastal lõpetas Tallinna Riikliku Konservatooriumi August Karjuse tšelloklassi ja jätkas tšelloõpinguid Moskva Konservatooriumi aspirantuuris, mille lõpetas 1966 (juhendaja Sergei Širinski).
1971. aastast mängis tšellot Estonia teatri orkestris, 1978. aastast tšellorühma kontsertmeister.
Aastatel 1966–1978 oli ta Tallinna Riikliku Konservatooriumi tšello õppejõud. Tema õpilasi on Aare Tammesalu ja Lembi Mets.
Töötab Võru Muusikakooli tšelloõpetajana.

Isiklikku

Tema vend Jaanus Juul oli pianist ja helilooja.